ForsagaÍ upphafi tímans var eyjan sköpuð . Tilvist hennar var í jafnvægi við allt . Einn af öðrum risu vættirnir úr djúpinu , skapaðir úr frumefnunum fjórum : eldi , jörð , lofti og vatni . Vættirnir döfnuðu í jafnvægi við frumefnin , í friði og sátt . Eftir tíma velmegunar , urðu frumefnin eirðarlaus og rufu jafnvægið á eyjunni , þar sem hvert og eitt þeirra vildi ná yfirráðum . Vættirnir voru þvingaðir í felur og óreiðuástand tók við . Kjarni eyjunnar sjálfrar barðist á móti óreiðunni , en eftir því sem ofbeld - ið og eyðilegging frumefnanna jókst , byggðist upp meiri náttúruleg orka . Að endingu losnaði um orkuna og við það sköpuðust verndararnir . Þeirra hlutverk var að koma aftur á jafnvægi milli náttúruaflanna þannig að þau næðu aftur getu til að endurskipuleggja eyjuna og koma á stöðugleika . Þá fyrst gátu vættirnir komist aftur heim á eyjuna . Hver og einn verndari fékk líka það hlutverk að ná stjórn á einu frumefni og sá verndari sem bestum árangri næði yrði gerður að yfirverndara eyjarinnar . LeikreglurSpilararnir taka verndarann sinn ( peðið ) á ferð um landið , þar sem þeir þurfa að breyta landslaginu þannig að það passi við mynstrið á vættarspjaldinu . Þegar mynstrið er orðið eins , þarf að færa verndarann á einn af landslagsreitunum , virkja spjaldið og fyrir það fást stig í lokin á spilinu . Allir vættirnir í spilinu eru byggðir á íslenskum og norrænum sögnum , þeirra er getið í Mythiopedia bæklingnum sem fylgir spilinu . Landslagsreitirnir byggja á íslensku landslagi . Spilið er spilað þar til ákveðinn fjöldi vættarspjalda hefur verið virkjaður , samkvæmt fjölda spilara . Þá eru stigin talin og sá verndari sem hefur hlotið flest stig vinnu .